b'\n_START_ARTICLE_\nErna Hamburger\n_START_SECTION_\nBiografia\n_START_PARAGRAPH_\nDespr\xc3\xa9s dels estudis a l\'Escola superior per a noies, despr\xc3\xa9s del Gymnase de la Cit\xc3\xa9, situat al tur\xc3\xb3 de la Cit\xc3\xa9, el barri medieval de Lausana, a la secci\xc3\xb3 cient\xc3\xadfica de secund\xc3\xa0ria (maturit\xc3\xa9), on era l\'\xc3\xbanica noia entre els nois, Erna Hamburger va entrar a l\'Escola d\'Enginyers de la Universitat de Lausana. L\'any 1933, obt\xc3\xa9 el diploma d\'enginyer el\xc3\xa8ctric \xe2\x80\x94 com a primera de la seva promoci\xc3\xb3 \xe2\x80\x94. M\xc3\xa9s endavant esdev\xc3\xa9 ajudant dels professors Julliard i Favez al Laboratori d\'electricitat industrial, i seguidament del professor Perrier al Laboratori de f\xc3\xadsica de la Facultat de ci\xc3\xa8ncies, preparant i obtenint l\'any 1937, sota la direcci\xc3\xb3 del professor Ernest Julliard, un doctorat en ci\xc3\xa8ncies t\xc3\xa8cniques amb la t\xc3\xa8si Contribuci\xc3\xb3 a l\'estudi de les p\xc3\xa8rdues de corrent continu en bobines cil\xc3\xadndriques amb una o m\xc3\xa9s capes.\xc2\xa0Les seves habilitats professionals li van permetre participar en la Secci\xc3\xb3 d\'Investigaci\xc3\xb3 Industrial de l\'Institut de F\xc3\xadsica T\xc3\xa8cnica (AFIF) de la Polit\xc3\xa8cnica de Zuric. A continuaci\xc3\xb3, col\xc2\xb7labora en el desenvolupament de circuits electr\xc3\xb2nics d\'alta i baixa freq\xc3\xbc\xc3\xa8ncia sota la direcci\xc3\xb3 del professor Fritz Fischer._NEWLINE_En el transcurs de la Segona Guerra mundial, Erna Hamburger es va incorporar com a volunt\xc3\xa0ria al Servei complementari femen\xc3\xad del Departament militar federal i va ser promocionada com a cap de servei de les tropes de transmissi\xc3\xb3.    _NEWLINE_Despr\xc3\xa9s d\'aquest inici de la seva carrera acad\xc3\xa8mica, obtingu\xc3\xa9 un lloc de treball en la ind\xc3\xbastria (1942) i, durant una d\xc3\xa8cada, va treballar com a enginyer el\xc3\xa8ctric a Paillard SA a Sainte-Croix on col\xc2\xb7labor\xc3\xa0 en projectes industrials: aparells de mesura, r\xc3\xa0dio-receptors, enregistradors \xc3\xb2ptics i dispositius per a televisi\xc3\xb3. L\'any 1952 \xc3\xa9s reclamada per una pla\xc3\xa7a a la EPUL com a cap dels treballs al Laboratori d\'electricitat de l\'Escola d\'enginyers i l\'any 1957 esdev\xc3\xa9 professora extraordin\xc3\xa0ria d\'\xc3\xa9lectrometria i d\'electrot\xc3\xa8cnia; ella llavors era l\'encarregada del Laboratori d\'electrometria i de m\xc3\xa0quines el\xc3\xa8ctriques. A continuaci\xc3\xb3, va participar en la realitzaci\xc3\xb3 del nou Institut d\'electrot\xc3\xa8cnia situat als Cedres, contribuint - amb l\'experi\xc3\xa8ncia d\'una enginyera sortida de la ind\xc3\xbastria - a l\'adquisici\xc3\xb3 de m\xc3\xa0quines i d\'instal\xc2\xb7lacions el\xc3\xa8ctriques en l\'\xc3\xa0mbit de la radiot\xc3\xa8cnica i de l\'alta freq\xc3\xbc\xc3\xa8ncia, preparant aix\xc3\xad amb els seus col\xc2\xb7legues la creaci\xc3\xb3 del Departament d\'electricitat de la futura Escola Polit\xc3\xa8cnica Federal. _NEWLINE_L\'any 1967 les seves capacitats acad\xc3\xa8miques i p\xc3\xa9dagogiques li van valer per ser nomenada professora ordin\xc3\xa0ria de l\'EPFL. Erna Hamburger va estar compromesa des del comen\xc3\xa7ament de la seva carrera cient\xc3\xadfica i acad\xc3\xa8mica amb la promoci\xc3\xb3 de les carreres femenines i amb la igualtat d\'oportunitats entre homes i dones.  _NEWLINE_L\'any 1979 marca el comen\xc3\xa7ament per Erna Hamburger d\'un retir actiu. Posteriorment, \xc3\xa9s nomenada Presidenta de l\'Associaci\xc3\xb3 de Professors de EPUL i refor\xc3\xa7a la seva activitat en particular en el treball del comit\xc3\xa8 internacional, incloent principalment la Comissi\xc3\xb3 Electrot\xc3\xa8cnica Internacional (CEI) i l\'Organitzaci\xc3\xb3 Internacional de Normalitzaci\xc3\xb3 (ISO), que es refereixen a l\'\xc3\xa0mbit de les normes el\xc3\xa8ctriques fonamentals i la terminologia de l\'enginyeria el\xc3\xa8ctrica. Aix\xc3\xad doncs, s\xc3\xb3n particularment les seves habilitats ling\xc3\xbc\xc3\xadstiques que li permeten evitar les contradiccions inherents a la traducci\xc3\xb3 de la terminologia; per exemple, la de "la mateixa paraula t\xc3\xa8cnica que els representants de diversos pa\xc3\xafsos de la CEI van pensar que tots ells ho entenien b\xc3\xa9"._NEWLINE_El seu nom tamb\xc3\xa9 queda lligat amb una nova edici\xc3\xb3 del Vocabulari Electr\xc3\xb2nic Internacional (IEV).   _NEWLINE_ _NEWLINE_La Universitat de Lausana (UNIL) li va retre honors l\'any 2003 assignant, despr\xc3\xa9s d\'una votaci\xc3\xb3 interna, el nom de Erna Hamburger al seu auditori m\xc3\xa9s gran, espai polivalent amb una capacitat per a 1000 persones, que es pot dividir en dues sales independents de 600 i 400 places respectivament.\n_START_SECTION_\nPromoci\xc3\xb3 de la dona\n_START_PARAGRAPH_\nSi b\xc3\xa9 tenint en compte el relativisme cultural de la seva \xc3\xa8poca, Erna Hamburger volia que les dones accedissin progressivament a una educaci\xc3\xb3 professional i a opcions professionals equivalents a les dels homes, sense discriminaci\xc3\xb3 de g\xc3\xa8nere per les mateixes compet\xc3\xa8ncies. Durant molts anys va treballar en aquesta direcci\xc3\xb3 per a diferents moviments de dones. Per exemple, va presidir l\'Associaci\xc3\xb3 de Dones Universit\xc3\xa0ries de Vaud, que es troba afiliada a la Federaci\xc3\xb3 Internacional de Dones Universit\xc3\xa0ries (IFUW) i l\'Associaci\xc3\xb3 Su\xc3\xafssa de Dones en Carreres Liberals i Comercials i, en primer lloc, el Club Lausana d\'aquesta associaci\xc3\xb3, afiliat a la Federaci\xc3\xb3 Internacional de Dones Professionals i Empresarials (BWP), moviments de dones que porten l\'empremta del feminisme liberal. Queda per emfatitzar l\'aspecte il\xc2\xb7lustrat, moderat i f\xc3\xa0cil de les seves aspiracions feministes, derivades en part de la resson\xc3\xa0ncia i l\'atractiu despertat per la Declaraci\xc3\xb3 Universal de Drets Humans de la qual era contempor\xc3\xa0nia.\n_START_SECTION_\nFundaci\xc3\xb3\n_START_PARAGRAPH_\nLa Fundaci\xc3\xb3 Erna Hamburger proporciona assist\xc3\xa8ncia material, directa o indirecta, a dones acad\xc3\xa8miques o titulades d\'altres estudis superiors de nivell similar, fent estudis de postgrau al cant\xc3\xb3 de Vaud. Va ser fundada el 1989 i actualment est\xc3\xa0 presidida per la professora Solange Ghernaouti.\n_START_SECTION_\nPremi\n_START_PARAGRAPH_\nLa Fundaci\xc3\xb3 EPFL-WISH (Women in Science and Humanities Foundation), constitu\xc3\xafda sobre la iniciativa de les dones-professores de la EPFL, t\xc3\xa9 per a objectiu d\'afavorir la investigaci\xc3\xb3 i la promoci\xc3\xb3 de les dones de l\'Escola Polit\xc3\xa8cnica Federal de Lausana (EPFL). Entre d\'unes altres accions, la Fundaci\xc3\xb3 concedeix cada any el Premi Erna Hamburger coronant una carrera femenina exemplar a les ci\xc3\xa8ncies.'